Buju Banton : Inna Heights (CD) -- Dusty Groove is Chicago's Online Record Store
Reggae CD Buju Banton
CD (Item 494849) Germain/Island, 1997 — Condition: Used biggiecheese, luv2play, Sikter, cnnn, happyguy11, Nhlredwings2222, KennyRosie, AleksK, down in dunoon, LSYoon
New in last 24 hours: 70 Members, 854 Posts
Threads: 515,048, Posts: 6,489,267, Members: 500,317
Welcome to our newest member, thatineguy StL Data File Viewer - CodeProject 12,399,799 members (45,730 online)
277.8K views10.7K downloads52 bookmarked
Last Visit: 31-Dec-99 18:00 Last Update: 26-Jul-16 9:21Refresh1 Idees welkom oor Eskom-krisis | Netwerk24
Deur Francois Williams 31 Oktober 2019 11:46
Eskom sê enige idees oor hoe om sy krisis op te los, is welkom.
Enige idees oor hoe Eskom sy geldkrisis kan oplos, is welkom, het Jackson Mthembu, minister in die kantoor van die presidensie, Donderdag gesê.
Hy is op ’n mediakonferensie ná Woensdag se kabinetsvergadering gevra hoekom Tito Mboweni, minister van finansies, nie in sy mediumtermynbegrotingsraamwerk met ’n plan vir Eskom se skuld vorendag gekom het nie.
Dit kom nadat Pravin Gordhan, minister van openbare ondernemings, vroeër met die bekendmaking van die herstruktureringsplan vir Eskom gesê het Mboweni sal in sy mediumtermynbegrotingsrede meer sê oor staatsteun vir Eskom se skuldlas.
Waarnemers het verwag die staat sal ’n deel van Eskom se skuld oorneem, maar pleks daarvan het Mboweni gesê die staat sal Eskom eers met sy skuld help as hy gevorder het met sy ontbondeling. Die regering gaan volgens Mboweni ook nie meer bloot kontant in Eskom stort nie, maar gaan dit in die vorm van lenings gee wat Eskom moet terugbetaal.
Mthembu sê die beleidsdokumente oor Eskom is oop vir kommentaar en kundige Suid-Afrikaners is welkom om ingeligte kommentaar daarop te lewer.
Hy is gevra hoe die regering ooit die staat se salarisrekening kan verklein as die vakbonde gedurig teen enige verandering vasskop.
Mthembu het bloot gesê Mboweni is in beheer van die staatsfinansies en het verskeie opsies tot sy beskikking.
Hy het bevestig die kabinet het die plan vir die herstrukturering van Eskom goedgekeur.
“As ons nie openbare besteding hokslaan nie, is ons in tamatiestraat,” het Mthembu gewaarsku.
Die kabinet het die mediumtermynbegrotingsraamwerk verwelkom.
Beleggings in Afrika onder die loep
Die tweede beleggingskonferensie wat van 5 tot 7 November gehou word, word opgevolg deur die Afrika-beleggingsforum van 11 tot 13 November waar beleggings in Afrika as geheel bespreek sal word, het Mthembu gesê.
Die eerste beleggingskonferensie verlede jaar het R200 miljard se nuwe beleggings gelok, insluitend die internasionale myngroep Vedanta se belegging in ’n nuwe smelter, die internetreus Amazon wat ’n wolkrekenaarsentrum in Suid-Afrika vestig, Aspen Pharmacare wat steriele narkosemiddels gaan vervaardig, en die Rwandese tegnologiefirma Mara Corporation wat slimfone in Suid-Afrika wil vervaardig. Meer as 1 500 afgevaardigdes word verwag en baie van hulle het reeds in die land aangekom, het Mthembu gesê.
Adj.pres. David Mabuza is in China vir ’n Suid-Afrikaans-Chinese binasionale kommissie om beter handelsbande tussen die twee lande te bevorder.
SA Toerisme het ’n tweejaarlikse ooreenkoms met die Chinese internetreus Tencent gesluit vir die bemarking van Suid-Afrika as toeristebestemming. Tencent besit die platform wat toerismegeleenthede aan Chinese bemark.
Dit sal help om die getal buitelandse toeriste na Suid-Afrika van 10,4 miljoen tans tot 21 miljoen toeriste teen 2030 te verhoog, het Mthembu gesê.
Meer oor: Eskom | Kragvoorsiening | Tariefaansoek | Elektrisiteitsverskaffer | Elektrisiteit
Emfuleni kry laaste betaalkans vir krag
Kragtie, Mpumalanga-dorpe skuld Eskom meer as R7 miljard!